กรมศิลป์ฯ อยุธยา สำรวจ เจดีย์ภูเขาทอง โดนลมแรง-ฟ้าผ่า เสียหาย
(เครดิตภาพ : นักข่าว ATV โทรทัศน์ท้องถิ่น จ.พระนครศรีอยุธยา),กรมศิลปากร ที่ 3 จ.อยุธยา ออกสำรวจเจดีย์ราย วัดภูเขาทอง หลังถูกฟ้าผ่าได้รับความเสียหาย มีร่องรอยแตกหัก เศษอิฐ เศษปูน แตกกระจายประมาณ 30 ซม. สั่งจนท.ออกสำรวจโบราณสถานที่อื่นเพิ่มเติม,เมื่อวันที่ 1 พ.ค. 59 ผู้สื่อข่าวได้รับแจ้งว่า ยอดเจดีย์รายของวัดภูเขาทอง อ.พระนครศรีอยุธยา จ.พระนครศรีอยุธยา ซึ่งเป็นโบราณสถานชั้นนอก ถูกฟ้าผ่าได้รับความเสียหาย โดยพบว่าเจดีย์ราย ซึ่งตั้งอยู่ด้านหลังของวัดภูเขาทอง มีอยู่จำนวน 4 เจดีย์ เจดีย์ทางด้านขวาของโบสถ์ ซึ่งมีความสูงประมาณ 40 เมตร ที่ยอดเจดีย์มีร่องรอยแตกหัก เศษอิฐ เศษปูน ตกมาแตกกระจายบนพื้นจำนวนมาก,ทั้งนี้ พระครูใบฎีกาประเทือง กิตติปัณโณ เจ้าอาวาสวัดภูเขาทอง กล่าวว่า ฟ้าผ่าเจดีย์เกิดเมื่อช่วงบ่ายของวันที่ 30 เม.ย.ที่ผ่านมา ขณะนั้นมีพายุโซนร้อนเกิดขึ้นในพื้นที่ จ.พระนครศรีอยุธยา ที่วัดภูเขาทอง มีลมพัดกระโชกแรง จนเห็นสายฟ้าผ่าลงที่ยอดเจดีย์ เสียงดังสนั่น ยอดเจดีย์หักประมาณ 30-40 เซนติเมตร หลังเกิดเหตุได้รายงานให้กรมศิลปากรทราบแล้ว เพื่อเข้ามาตรวจสอบความเสียหายต่อไป ส่วนองค์เจดีย์ภูเขาทององค์ประธานหรือองค์ใหญ่ ได้ติดตั้งสายล่อฟ้าไว้ ทำให้รอดจากถูกฟ้าผ่า แม้จะอยู่ติดกันและสูงกว่าก็ตาม และชิ้นส่วนตกลงมาด้านล่าง สร้างความไม่สบายใจแก่ผู้พบเห็น,ล่าสุด ดร.เสริมสุข ประกฤติภูมิ ผู้เชี่ยวชาญด้านโบราณคดี สำนักงานศิลปกรที่ 3 พระนครศรีอยุธยา เปิดเผยว่า ได้ส่งเจ้าหน้าที่และช่างของอุทยานประวัติศาสตร์พระนครศรีอยุธยาเข้าไปตรวจสอบเบื้องต้นแล้ว โดยพบว่าส่วนที่แตกนั้นอยู่ด้านบนยอดด้านข้าง มีรอยแตกประมาณ 30 ซม. แต่ไม่รุนแรงหรือส่งผลกระทบต่อยอดบน ทางช่างที่ไปตรวจสอบคาดว่าจะรอดูว่ามีพายุเข้ามาอีกหรือไม่ ซึ่งหากไม่มีก็สามารถเข้าไปซ่อมแซมได้ทันที ไม่เกินช่วงวันที่ 4 หรือ 5 พ.ค.นี้,อย่างไรก็ตามในช่วงเกิดพายุลมฝน ทางอุทยานประวัติศาสตร์พระนครศรีอยุธยา ได้สั่งการให้ช่างและผู้เกี่ยวข้องด้านโบราณคดีได้ออกไปสำรวจว่ามีโบราณสถานใดเสียหายจากลมฝนหรือไม่ ซึ่งก็ยังไม่พบความเสียหายนอกจากที่วัดภูเขาทองแห่งเดียว.
กรมศิลปากร ที่ 3 จ.อยุธยา ออกสำรวจเจดีย์ราย วัดภูเขาทอง หลังถูกฟ้าผ่าได้รับความเสียหาย มีร่องรอยแตกหัก เศษอิฐ เศษปูน แตกกระจายประมาณ 30 ซม. สั่ง จนท.ออกสำรวจโบราณสถานที่อื่นเพิ่มเติม
กรมศิลปากร,โบราณสถาน,เจดีย์ราย วัดภูเขาทอง,เจดีย์ วัดภูเขาทอง,ฟ้าผ่า,ฟ้าผ่าเจดีย์,ยอดเจดีย์แตก,รอยแตก,เสริมสุข ประกฤติภูมิ,วัดภูเขาทอง,อยุธยา,พระนครศรีอยุธยา,ข่าว,ไทยรัฐ,ไทยรัฐออนไลน์,ข่าวสังคม,ข่าวทั่วไทย,ข่าวภูมิภาค